**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март №3, тел0889099203, факс 03641/ 70-24,oik0915@cik.bg**

**Р Е Ш Е Н И Е № 211**

**19.07.2017 год.**

**Относно: Запитване с характер на сигнал от Исмаил Ахмед Якуб – жител на с.Гулийка, кандидат-съветник от листата на ПП“ДПС“, против директора на Центъра за подкрепа за личностно развитие – Общински детски комплекс Крумовград.**

С вх.№ 200/15.03.2017год. в Общинска избирателна комисия – Крумовград е постъпил сигнал от Исмаил Ахмед Якуб от с.Гулийка, община Крумоврад. В сигнала се твърди, че директора на Центъра за подкрепа за личностно развитие – Общински детски комплекс Крумовград, изпълнява задълженията си в нарушение на Закона за местното самоуправление и местна администрация.

ОИК – Крумовград се събра на заседание на 17.03.2017г. от 17.30 часа. Председателят на комисията докладва за сигнала.

На основание член 87, ал.1, т.1 от Изборния кодекс Общинска избирателна комисия реши да изпрати писмо до кмета на община Крумовград с искане за предоставяне на документи за установяване на статута на Центъра за подкрепа за личностно развитие – Общински детски комплекс Крумовград и представляващия го ръководител Лейля Местан Исмаил на щатна длъжност ли е в общинска администрация и кой е нейния работодател.

На 27.03.2017г. от Кмета на община Крумовград с писмо, с изх.№ 37-00-14 от 27.03.2017г. на вниманието на комисията бяха предоставени следните документи:

1.Решение № 169 от протокол №9/13.06.2016г. на ОбС Крумовград относно преобразуването на Общински детски комплекс в Център за подкрепа за личностно развитие- Общински детски комплекс гр.Крумовград.

2.Уведомление по чл.123, ал.1 от Кодекса на труда.

3. Решение № 259 от протокол №14/22.11.2016г. на ОбС Крумовград за приемане на Правилник за устройството и дейността на Центъра за подкрепа за личностно развитие – Общински детски комплекс гр.Крумовград.

4.Правилник за устройството и дейността на център за подкрепа за личностно развитие – общински детски комплекс гр.Крумовград.

5.Заповед № КО – 655 от 04.08.2016г. на кмета на общината относно преообразуването на Центъра за подкрепа за личностно развитие – Общински детски комплекс гр.Крумовград, считано от 01.08.2016год.

На 29.03.2017година ОИК – Крумовград проведе заседание относно получените документи от кмета на общината, постъпили с вх.№ 201 от 27.03.2017г. на ОИК – Крумовград.

 На основание член 87, ал.1, т.1 от Изборния кодекс Общинска избирателна комисия реши да изпрати писмо до Комисията за предотвратяване и установяване на конфликт на интереси, ведно със сигнала от Исмаил Ахмед Якуб и документите изпратени до комисията от кмета на общината по гореописания случай със запитване дали има конфликт на интереси за заемане на длъжността Директор на Център за подкрепа за личностно развитие- Общински детски комплекс Крумовград. Документите са изпратени с наш изх.№1051 от 29.03.2017г.

Комисията за предотвратяване и установяване на конфликт на интереси със решение № РП-058-17-064 от 16.05.2017г.прекратява производството по отправения сигнал против Лейля Местан Исмаил лице, заемащо публична длъжност по смисъла на чл.3, т.23 от ЗПУКИ.

До настоящия момент от КПУКИ в ОИК - Крумовград не е получено официално писмо по запитването ни.

На 19.07.2017 г. ОИК проведе заседание, на което разгледа решението на КПУКИ и всички документи представени на комисията реши да отхвърля като неоснователен сигналът на Исмаил Ахмед Якуб за нарушение на чл. 30,ал.4, т.9 от ЗМСМА от страна на Лейля Местан Исмаил. Центърът за подкрепа за личностно развитие е създаден на основание чл.26, ал.1 от Закона за предучилищното и училищното образование в сила от 01.08.2016г. Съгласно **чл.107а, ал.1, т.4 от Кодекса на труда** е регламентирана забрана за сключване на трудов договор с общински съветник само за съответната общинска администрация. Директорът на Центъра за подкрепа за личностно развитие – Общински детски комплекс Крумовград, не е част от администрацията.Не е пречка общински съветник да е директор на Център за подкрепа за личностно развитие – Общински детски комплекс.

След направените разисквания и на основание чл.87,ал.1, т.1 и т.34 от Изборния кодекс.

Общинската избирателна комисия,

**Р Е Ш И:**

Отхвърля като неоснователен сигналът на Исмаил Ахмед Якуб за нарушение на чл. 30,ал.4, т.9 от ЗМСМА от страна на Лейля Местан Исмаил.

Решението на общинската избирателна комисия подлежи на обжалване пред Централната избирателна комисия по реда на чл.88, ал.1 от Изборния кодекс чрез ОИК Крумовград в тридневен срок от обявяването му.

 Председател на ОИК:………….

 /Атанас Тюрдиев/

 Секретар на ОИК:…………

 /Фатме Осман/